Diari Oficial de la Generalitat Valenciana


Sumari del DOGV 3881, del 20-11-2000 (2000/9134)

RESOLUCIÓ de 6 de novembre de 2000, de la Secretaria General de la Conselleria de Cultura i Educació, de creació d'un registre auxiliar per a les dependències de la Direcció General del Llibre, Arxius i Biblioteques i Biblioteca Valenciana, ubicades a l'edifici del monestir de Sant Miquel dels Reis, a l'avinguda de la Constitució núm. 284, de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3881

Data del DOGV
:   20-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/9134


Data del document
:   06-11-2000

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * Biblioteca Valenciana Nicolau Primitiu
    * registre de documents
    * biblioteca nacional

RESOLUCIÓ de 6 de novembre de 2000, de la Secretaria General de la Conselleria de Cultura i Educació, de creació d'un registre auxiliar per a les dependències de la Direcció General del Llibre, Arxius i Biblioteques i Biblioteca Valenciana, ubicades a l'edifici del monestir de Sant Miquel dels Reis, a l'avinguda de la Constitució núm. 284, de València. [2000/X9134]
  
L'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, disposa que els òrgans administratius portaran un registre general per a l'assentament d'escrits o comunicacions presentats o rebuts en qualsevol unitat administrativa pròpia, del qual es podran crear registres auxiliars a fi de facilitar la presentació d'escrits i comunicacions. Estos registres auxiliars hauran d'instal·lar-se en suport informàtic, i el sistema haurà de garantir la integració informàtica en el registre general de les anotacions efectuades en aquells.
  
Així mateix, l'article 2 del Decret 130/1998, de 8 de setembre, del Govern Valencià, de registre d'entrada i eixida de sol·licituds, escrits, comunicacions i documents de l'administració de la Generalitat Valenciana, en l'apartat primer disposa que cada conselleria en què s'estructura l'administració de la Generalitat Valenciana haurà de tindre un registre general, i en l'apartat segon assenyala que els secretaris generals de les conselleries podran establir registres auxiliars en aquelles unitats administratives de les seues respectives conselleries quan així ho consideren necessari, tenint en compte el volum o la naturalesa de l'activitat que porten a terme, o quan la seua absència estiguera implicant un nombre rellevant de desplaçaments dels ciutadans des de la dita unitat a les de registre general prèviament existents.
  
La seu dels servicis centrals de la Conselleria de Cultura i Educació es troba a l'avinguda de Campanar núm. 32, de València, i és en esta adreça on es troba el registre general de la conselleria, no obstant això diverses dependències de la Direcció General del Llibre, Arxius i Biblioteques i la Biblioteca Valenciana es troben ubicades a l'edifici del monestir de Sant Miquel dels Reis, a l'avinguda de la Constitució núm. 284, de València. Este fet pot dificultar la presentació de documents o comunicacions per part dels ciutadans.
  
A fi de facilitar als ciutadans la presentació d'escrits o comunicacions, es fa aconsellable la creació d'un registre auxiliar per a les dependències de la Direcció General del Llibre, Arxius i Biblioteques i Biblioteca Valenciana, ubicades a l'edifici del monestir de Sant Miquel dels Reis, a l'avinguda de la Constitució núm. 284, de València.
  
Per tot això, vistos l'informe favorable del Servei Jurídic i l'informe del director general del Llibre, Arxius i Biblioteques segons el qual, d'acord amb l'article 28 bis del Text Refós de la Llei d'Hisenda Pública de la Generalitat Valenciana, la creació d'este registre auxiliar no comporta un increment de despesa ni en l'exercici d'inici de la seua eficàcia ni en qualsevol altre exercici posterior i en virtut d'allò que s'ha disposat per l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 2.2 del Decret 130/1998, de 8 de setembre, del Govern Valencià, de registre d'entrada i eixida de sol·licituds, escrits, comunicacions i documents de l'administració de la Generalitat Valenciana, resolc:
  
Primer
  
La creació d'un registre auxiliar per a les dependències de la Direcció General del Llibre, Arxius i Biblioteques i Biblioteca Valenciana, ubicades a l'edifici del monestir de Sant Miquel dels Reis, a l'avinguda de la Constitució núm. 284, de València. Este registre és auxiliar del registre general de la Conselleria de Cultura i Educació i a este últim es troba vinculat.
  
Segon
  
La instal·lació d'este registre auxiliar es farà en suport informàtic, i el sistema haurà de garantir la integració informàtica en el registre general de la Conselleria de Cultura i Educació de les anotacions efectuades en el registre auxiliar.
  
Tercer
  
El registre auxiliar de les dependències de la Direcció General del Llibre, Arxius i Biblioteques i Biblioteca Valenciana, ubicades a l'edifici del monestir de Sant Miquel dels Reis, a l'avinguda de la Constitució núm. 284, de València, haurà d'ajustar el seu funcionament a la legislació aplicable en la matèria.
  
DISPOSICIÓ FINAL
  
Esta resolució entrarà en vigor el mateix dia de la seua publicació en el Diari Oficial de la Generalitat Valenciana.
  
De conformitat amb els articles 114 i 115 de la Llei de Règim Jurídic de les Administracions Públiques i del Procediment Administratiu Comú, contra esta resolució, que no posa fi a la via administrativa, es podrà interposar recurs d'alçada davant del conseller de Cultura i Educació, en el termini d'un mes comptat des de l'endemà de la seua publicació.